text: 6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 805 της 22/31 Δεκ. 1963 (ΦΕΚ Α΄ 237) Περί τελωνισμού ειδών τινών και εμπορευμάτων δια Πρωτοκόλλου Εξετάσεως Αποσκευών Επιβάτου τύπου Β΄. Έχοντες υπ’ όψιν τας διατάξεις του άρθρ. 24 του Α.Ν. 791/1948 «περί τροποποιήσεως του Νόμ. 1165/1918 κλπ.» και σύμφωνον γνώμην του Συμβουλίου Επικρατείας υπ’ αριθ. 802/4.12.1963, προτάσσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Κατόπιν προφορικής αιτήσεως του παραλήπτου, δύνανται να τελωνίζωνται και παραλαμβάνωνται επί τη βάσει πρωτοκόλλου Εξετάσεως Αποσκευών Επιβάτου τύπου β΄, συντασσομένου υπό της Τελωνειακής Υπηρεσίας: α)Δέματα αποστελλόμενα εκ του εξωτερικού υπό τύπον δώρου ή οικονομικής ενισχύσεως των παραληπτών και διαλαμβανόμενα εις το δηλωτικόν εισαγωγής, ανεξαρτήτως της αξίας και της δασμολογικής επιβαρύνσεως των εν αυτοίς ειδών, εφ’ όσον κατά την κρίσιν του προϊσταμένου της τελωνειακής αρχής δεν προορίζονται δι’ εμπορίαν. β)Αποσκευαί και είδη οικοσκευής επιβατών μη συναποκομιζόμενα μεθ’ εαυτών, αλλά διαλαμβανόμενα εις το παρά του μεταφορέως (πλοιάρχου κλπ.) κατατιθέμενον δηλωτικόν εισαγωγής. γ)Τα εκ του εξωτερικού κομιζόμενα δείγματα. «δ΄.Εμπορεύματα σε μικροποσότητες, εφόσον οι δασμοί και λοιποί φόροι που αναλογούν σ’ αυτά δεν υπερβαίνουν τις 50.000 δραχμ. ε΄.Εμπορεύματα για τα οποία συντρέχει ειδική περίπτωση κατά την κρίση του Προϊσταμένου της Τελωνειακής Αρχής, όπως λ.χ. υπόλοιπο εμπορεύματος,, επείγουσα περίπτωση παραλαβής του, αυτοπρόσωπη εμφάνιση του παραλήπτη και εφόσον η αξία αυτού δεν υπερβαίνει τις 100.000 δραχμ. ανεξάρτητα με τις δασμοφορολογικές επιβαρύνσεις». Οι παρ.δ και ε αντικαταστάθηκαν ως άνω από το άρθρο μόνο Π.Δ. 432/8-31 Δεκ. 1986 (ΦΕΚ Α΄ 212). ς)Διαφημιστικόν υλικόν πάσης φύσεως τετυπωμένον εις ξένας γλώσσας και εισαγόμενον εκ του εξωτερικού ατελώς. ζ)Είδη εισαγόμενα εις μικράς, κατά την κρίσιν του προϊσταμένου της Τελωνειακής Αρχής, ποσότητας υπό Δημοσίων Υπηρεσιών και λοιπών Οργανισμών δικαιούχων ατελείας. 2.Εάν ο παραλήπτης των ειδών περί ων αι περιπτώσεις της προηγουμένης παραγράφου, μετά την περί τελωνισμού προφορικήν αίτησιν, απομακρυνθή, η τελωνειακή αρχή, εφ’ όσον επελήφθη του τελωνισμού προβαίνει οίκοθεν εις την σύνταξιν του Πρωτοκόλλου Εξετάσεως Αποσκευών, εφαρμόζουσα περαιτέρω τας διατάξεις των άρθρ. 31 και 32 του Νόμ. 1165/1918 «περί Τελωνειακού Κώδικος». Τας διατάξεις ταύτας εφαρμόζει η τελωνειακή αρχή και εις ην περίπτωσιν ο παραλήπτης απομακρυνθή μετά την σύνταξιν του Πρωτοκόλλου ή αρνείται να υπογράψη τούτο. Άρθρ.2.-1.Οι ορισμοί του προηγουμένου άρθρου δεν εφαρμόζονται εις τας δια της ταχυδρομικής οδού ενεργουμένας εισαγωγάς, ένθα εξακολουθούν, ισχύουσαι αι ειδικαί περί αυτών διατάξεις. 2.Από της ισχύος του παρόντος καταργείται το από 16.4.1957 Β.Δ/μα «περί τελωνισμού δειγμάτων και ειδών εις μικράς ποσότητας δια πρωτοκόλλου Εξετάσεως Αποσκευών Επιβάτου» (ΦΕΚ 75/Α/1957). 